Somaliland

Sa Repùblica de Somaliland (in somalu: Jamhuuriyadda Soomaaliland) est unu istadu de s'Àfrica orientale de facto indipendente, ma de momentu no reconnòschidu internatzionalmente, chi currespondet a su chi cabudianamente fiat istadu su territòriu coloniale britànnicu de Somaliland. Su nùmene bènit dae su pòpulu sòmalu, a chie  sos bividores pertènnent. Sa capitale est Hargheisa.

Su Somaliland tenet istèrrida de 137.600 km² e unos 3 milliones e mesu de bividores. Làcanat in s'ovest cun su Gibuti, in su sud-ovest e sud cun s'Etiòpia, in s'estu cun su restu de sa Somàlia e in su norte si ghetat a su golfu de Aden.

Su Somaliland atuale si fiat unidu a sa Somalia italiana a pustis de s'indipendèntzia dae Britànnia Manna in su 1960. Su 18 de maju de su 1991 aiat declaradu unileteralmente indipendèntzia, sende ca su guvernu sòmalu fiat rutu e sa gherra tzivile a curtzu de iscopiare. Dae tando s'est a pagu a pagu affortigadu, iscerende·si pro istabilidade polìtica e movende passos a manu de sa democratizatzione. 
Àteros progetos

Categoria:Geografia
Categoria:Territòrios perricados